Увогуле, музыка — занятак нятанны. Самая кволенькая скрыпка каштуе ад 3 тысяч еўра, час ад часу трэба мяняць конскі волас, што ўваходзіць у састаў смычка (пытанне 25 — 30 еўра), перыядычна рвуцца струны (дадайце яшчэ каля 90 еўра)… Параўнайце са спортам: калі кагосьці выпраўляюць адстойваць гонар краіны, то набываюць для спартсмена найлепшыя экіпіроўку і інвентар. Так і самага таленавітага выканаўцу нельга вылучыць на конкурс без якаснага інструмента. Ведаю выпадак, калі аднойчы інструмент, які гучаў не так добра, як у канкурэнтаў, пры іншых роўных стаў перашкодай для выхаду ў фінал… Бацькі не заўсёды маюць магчымасць набыць патрэбнае. Добра, што дзяржава не забываецца на таленавітую моладзь. У культуру трэба ўкладваць, бо без культуры, у чым я глыбока перакананая, грамадства загіне.